CELEX: 62009CN0452
Language: el
Date: 2009-11-18 00:00:00
Title: Υπόθεση C-452/09: Αίτηση για την έκδοση προδικαστικής αποφάσεως, την οποία υπέβαλε το Corte di Appello di Firenze (Ιταλία) στις 18 Νοεμβρίου 2009 — Tonina Enza Iaia, Andrea Moggio, Ugo Vassalle κατά Ministero dell’Istruzione, dell’Università e della Ricerca, Ministero dell’Economia e delle Finanze, Università di Pisa

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/32
            
         Αίτηση για την έκδοση προδικαστικής αποφάσεως, την οποία υπέβαλε το Corte di Appello di Firenze (Ιταλία) στις 18 Νοεμβρίου 2009 — Tonina Enza Iaia, Andrea Moggio, Ugo Vassalle κατά Ministero dell’Istruzione, dell’Università e della Ricerca, Ministero dell’Economia e delle Finanze, Università di Pisa
   (Υπόθεση C-452/09)
   2010/C 24/58
   Γλώσσα διαδικασίας: η ιταλική
   
      Αιτούν δικαστήριο
   
   Corte di Appello di Firenze
   
      Διάδικοι στην υπόθεση της κύριας δίκης
   
   
      Εφεσείοντες: Tonina Enza Iaia, Andrea Moggio, Ugo Vassalle
   
      Εφεσίβλητοι: Ministero dell’Istruzione, dell’Università e della Ricerca, Ministero dell’Economia e delle Finanze, Università di Pisa
   
      Προδικαστικά ερωτήματα
   
   
               1)
            
            
               Είναι συμβατό με το κοινοτικό δίκαιο να μπορεί το ιταλικό Δημόσιο νόμιμα να αντιτάξει την κανονική πενταετή ή δεκαετή παραγραφή για την προβολή αξιώσεως στηριζόμενης στην οδηγία 76/1982/ΕΟΚ (1), για χρονική περίοδο προγενέστερη του πρώτου ιταλικού νόμου μεταφοράς της στην εσωτερική έννομη τάξη, χωρίς με τον τρόπο αυτό να αποκλείεται οριστικώς προβολή της αξιώσεως της σχετικής με καταβολή αμοιβής, ή επικουρικώς την προβολή αξιώσεως για αποζημίωση;
            
         
               2)
            
            
               Αντιστρόφως, είναι συμβατό με το κοινοτικό δίκαιο να αποκλείεται κάθε ένσταση παραγραφής καθόσον καθιστά οριστικώς αδύνατη την προβολή της σχετικής αξιώσεως;
            
         
               3)
            
            
               Είναι συμβατό με το κοινοτικό δίκαιο να αποκλείεται η προβολή ενστάσεως παραγραφής μέχρι τη διαπίστωση παραβάσεως του κοινοτικού δικαίου από το Δικαστήριο των Ευρωπαϊκών Κοινοτήτων (στην υπό κρίση υπόθεση μέχρι το 1999);
            
         
               4)
            
            
               Είναι συμβατό με το κοινοτικό δίκαιο να αποκλείεται η προβολή ενστάσεως παραγραφής μέχρις ότου μεταφερθεί ορθώς και πλήρως στην εθνική νομοθεσία η οδηγία επί της οποίας στηρίζεται η αξίωση (στην προκειμένη περίπτωση αυτό δεν έχει συμβεί), όπως έχει αποφανθεί το Δικαστήριο με την απόφαση Emmot;
            
         
      (1)  EE L 43, σ. 21.